Diari Oficial de la Generalitat Valenciana


Sumari del DOGV 6651, del 15-11-2011 (2011/11944)

Notificació de la interlocutòria dictada en el procediment de mesures cautelars coetànies número 1532/2010.
-----------------------------------------------------------------------------------------------------------

### Dades del document

Número de DOGV
:   6651

Data del DOGV
:   15-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11354


Organisme emissor
:   Jutjat de Primera Instància Número 2 de Benidorm

Tipus de document
:   Anunci

Notificació de la interlocutòria dictada en el procediment de mesures cautelars coetànies número 1532/2010. [2011/11909]  
Mesures cautelar coetània 001532/2010  
De: Banco de Santander, SA.  
Procuradora: Matilde Galiana Sanchis.  
Contra: Ainhoa Melgar Botran.  
Procurador/a: -   
María Engracia Román Ivorra, secretària judicial, del Jutjat de Primera Instància número 2 de Benidorm (antic mixt 4).   
En aquest procediment de mesura cautelar coetània, seguit a instàncies del Banco Santander, SA, contra Ainhoa Melgar Botran, s'ha dictat la interlocutòria que té l'encapçalament i la dispositiva que diuen així:   
Interlocutòria 177/2011  
Benidorm, 4 de maig de 2011.  
Fets   
Únic. A l'escrit de demanda interposada per la representació processal de Banco Santander, SA, se sol·licita l'adopció de mesura cautelar inaudita part en els termes continguts al cos del seu escrit.   
Raonaments jurídics   
Primer. L'article 727.3 de la Llei d'Enjudiciament Civil estableix: «Tret que es dispose expressament una altra cosa, el sol·licitant de la mesura cautelar haurà de prestar caució suficient per a respondre, de manera ràpida i efectiva, dels danys i perjudicis que l'adopció de la mesura cautelar puga causar al patrimoni del demandat».   
Per a l'adopció d'una mesura cautelar és imprescindible la concurrència simultània dels tres requisits següents:   
1. Perill en la demora del procediment (periculum in mora). En el paràgraf primer del número 1 de l'article 728 de la Llei 1/2000, de 7 de gener, d'Enjudiciament Civil, es diu que: «Únicament es podran acordar mesures cautelars si qui les sol·licita justifica que, en el cas de què es tracte, podrien produir-se durant la litispendència del procés, si no s'adopten les mesures sol·licitades, situacions que impedisquen o dificulten l'efectivitat de la tutela que puga atorgar-se en una eventual sentència estimatòria». S'hi afig ena. Paràgraf segon que «no es disposaran mesures cautelars quan amb aquestes mesures es pretenga alterar situacions de fet consentides pel sol·licitant durant un llarg temps, tret que aquest justifique complidament les raons per les quals aquestes mesures no s'han sol·licitat fins aleshores».   
2. Aparença de bon dret (fumus oni iuris). En el número 2 del ressenyat s'indica que: «El sol·licitant de mesures també haurà de presentar les dades, els arguments i les justificacions documentals que condueixen a fundar, per part del tribunal sense prejutjar el fons de l'assumpte, un judici provisional i indiciari favorable al fonament de la seua pretensió. Si no hi ha justificació documental, el sol·licitant podrà oferir-la per altres mitjans».  
3. Presentació de caució pel sol·licitant. S'assenyala en el número 3 del ressenyat article 728 que: «Tret que es dispose expressament una altra cosa, el sol·licitant de la mesura cautelar haurà de prestar caució suficient per a respondre, de manera ràpida i efectiva, dels danys i perjudicis que l'adopció de la mesura cautelar puga causar al patrimoni del demandat»- paràgraf primer. «El tribunal determinarà la caució atenent la naturalesa i el contingut de la pretensió i la valoració que realitze, segons l'apartat anterior, sobre el fonament de la sol·licitud de la mesura» -paràgraf segon. «La caució a què fa referència el paràgraf anterior podrà atorgar-se en qualsevol de les formes establides en el paràgraf segon de l'apartat 3 de l'article 529» (en diners efectius, mitjançant un aval solidari de durada indefinida i pagador al primer requeriment emés per una entitat de crèdit o societat de garantia recíproca o per qualsevol altre mitjà que, a judici del tribunal, garantitze la immediata disponibilitat, si pertoca, de la quantitat que es tracte).   
  
En vista de les al·legacions contingudes a l'escrit de demanda i de la documental que hi consta s'aprecia la concurrència del primer pressupost necessari per a l'adopció de la mesura cautelar sol·licitada, ja que de la documental que acompanya l'escrit de demanda resulten indicis que la demandada es troba en possessió del vehicle objecte del contracte d'arrendament financer esmentat a l'escrit de demanda. Hi ha, així mateix, un risc de depreciació del vehicle litigiós, amb el consegüent risc d'inexecució de la sentència que es puga dictar en el procediment principal.   
Atés el que s'ha exposat, es disposa el dipòsit del vehicle marca BMW X3. OD, en la persona que designe la demandant.   
Part dispositiva   
Dispose l'adopció de la mesura cautelar consistent en el dipòsit del vehicle marca BMW X3. OD, en la persona que designe la demandant.   
  
Amb caràcter previ a l'execució de les mesures cautelars sol·licitades requeriu a la part demandant perquè en el termini de tres audiències consigne en el compte del Jutjat la quantitat oferida de 500 euros.  
Notifiqueu aquesta resolució a les parts amb la indicació expressa que s'hi pot interposar un recurs d'apel·lació, en els termes establits en l'article 736 de la Llei d'Enjudiciament Civil, amb la constitució prèvia de dipòsit en el compte de dipòsits i consignacions, de conformitat amb el que estableix l'article primer, apartat 19 de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, de 1 de juliol, del Poder Judicial.  
Així ho pronuncie, mane i firme Isabel Redondo López, magistrada jutgessa del Jutjat de Primera Instància número 2 de Benidorm i partit. En done fe».   
I atés que la demandada esmentada, Ainhoa Melgar Botran, es troba en parador desconegut, s'expedeix aquest edicte a fi que valga de notificació de forma deguda.  
  
Benidorm, 23 de juny de 2010.- La secretària judicial: María Engracia Román Ivorra.